ᱚᱡᱚᱭ ᱜᱟᱰᱟ

ᱚᱡᱚᱭ ᱜᱟᱰᱟ (ᱵᱟᱝᱞᱟ ᱺ অজয় নদ) ᱡᱷᱟᱨᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱝᱞᱟ ᱪᱮᱛᱟᱱ ᱛᱮ ᱟᱛᱳ ᱪᱟᱞᱟᱣ ᱟᱠᱟᱱᱟ ᱢᱤᱫ ᱜᱟᱰᱟ ᱠᱟᱱᱟ ᱾ ᱱᱚᱣᱟ ᱫᱚ ᱦᱩᱜᱽᱞᱤ ᱜᱟᱰᱟ ᱨᱮᱭᱟᱜ ᱢᱤᱫ ᱪᱟᱸᱜᱟ ᱜᱟᱰᱟ ᱠᱟᱱᱟ ᱾ ᱵᱟᱝᱞᱟ "ᱚᱡᱚᱭ" ᱢᱮᱱᱮᱫ ᱡᱟᱦᱟ ᱵᱟᱝ ᱡᱤᱛᱠᱟᱹᱨ ᱫᱟᱨᱮᱭᱟᱜᱼᱟ ᱵᱚᱱ ᱾

ᱚᱛᱱᱚᱜ ᱴᱷᱟᱶ
ᱚᱡᱚᱭ ᱜᱟᱰᱟ ᱫᱚ ᱵᱤᱦᱟᱨ ᱯᱚᱱᱚᱛ ᱡᱚᱢᱩᱭ ᱵᱚᱱᱚᱛ (block) ᱨᱮᱭᱟᱜ ᱵᱟᱴᱯᱟᱨᱟ ᱚᱱᱪᱚᱞ ᱨᱮ ᱢᱮᱱᱟᱜ ᱵᱩᱨᱩ ᱠᱷᱚᱱ ᱮᱛᱟᱦᱚᱵ ᱠᱟᱱᱟ ᱾ ᱚᱱᱟ ᱛᱟᱭᱚᱢ ᱥᱟᱢᱟᱝᱼᱠᱚᱧᱮ ᱥᱮ ᱟᱛᱳ ᱠᱟᱛᱮᱡᱽ ᱱᱚᱣᱟ ᱜᱟᱰᱟ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱫᱮᱵᱷᱤᱯᱩᱨ ᱥᱩᱨ ᱛᱮ ᱡᱷᱟᱨᱠᱷᱚᱸᱰ ᱨᱮ ᱵᱚᱞᱚᱣᱟᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱪᱮᱛᱟᱱ ᱛᱮ ᱟᱛᱳ ᱯᱟᱨᱚᱢ ᱠᱟᱛᱮᱡᱽ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱪᱤᱛᱛᱚᱨᱚᱱᱡᱚᱱ ᱥᱩᱨ ᱥᱤᱢᱡᱩᱨᱤ ᱥᱮᱫ ᱛᱮ ᱯᱚᱪᱷᱤᱢ ᱵᱟᱝᱞᱟ ᱨᱮ ᱵᱚᱞᱚᱣᱟᱠᱟᱱᱟ ᱾ ᱱᱚᱣᱟ ᱯᱟᱹᱦᱤᱞ ᱯᱟᱪᱮ ᱵᱚᱨᱫᱷᱚᱢᱟᱱ ᱟᱨ ᱡᱷᱟᱨᱠᱷᱚᱸᱰ ᱛᱟᱞᱟ ᱛᱮ ᱚᱱᱟ ᱛᱟᱭᱚᱢ ᱯᱟᱪᱮ ᱵᱚᱨᱫᱷᱚᱢᱟᱱ ᱟᱨ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱭᱟᱜ ᱥᱤᱢᱟᱹᱱᱟ ᱥᱮᱫ ᱛᱮ ᱟᱛᱳ ᱪᱟᱞᱟᱣ ᱠᱟᱛᱮᱡ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱭᱟᱜ ᱠᱟᱴᱳᱣᱟ ᱥᱟᱵᱰᱤᱵᱷᱤᱥᱟᱱ, ᱠᱮᱛᱩᱜᱨᱟᱢ ᱛᱷᱟᱱᱟ ᱨᱮᱭᱟᱜ ᱱᱟᱨᱮᱝ ᱟᱹᱛᱩ ᱴᱷᱮᱱ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱨᱮ ᱵᱚᱞᱚᱣ ᱟᱠᱟᱱᱟ᱾ ᱟᱱᱟ ᱛᱟᱭᱚᱢ ᱚᱡᱚᱭ ᱜᱟᱰᱟ ᱠᱟᱴᱣᱟ ᱥᱟᱦᱟᱨ ᱴᱷᱮᱱ ᱵᱷᱟᱜᱤᱨᱚᱛᱷᱤ ᱜᱟᱰᱟ ᱨᱮ ᱥᱮᱞᱮᱫ ᱟᱠᱟᱱᱟ ᱾
, Vol I, p 27, Radical Impression. 
ᱚᱡᱚᱭ ᱜᱟᱰᱟ ᱨᱮᱭᱟᱜ ᱡᱤᱞᱤᱝ ᱫᱚ ᱦᱩᱭᱩᱜ ᱠᱟᱱᱟ ᱒᱘᱘ ᱠᱤᱞᱳᱢᱤᱴᱟᱨ (᱑᱗᱙ ᱢᱟᱭᱤᱞ) ᱚᱱᱟ ᱢᱩᱫ ᱨᱮᱭᱟᱜ ᱢᱩᱪᱟᱹᱫ ᱑᱕᱒ ᱠᱤᱞᱳᱢᱤᱴᱟᱨ (᱙᱔ ᱢᱟᱭᱤᱞ) ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮ ᱢᱮᱱᱟᱜᱼᱟ ᱾

ᱚᱡᱚᱭ ᱜᱟᱰᱟ ᱨᱮᱭᱟᱜ ᱢᱩᱨᱩᱛ ᱪᱟᱸᱜᱟ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱡᱷᱟᱨᱠᱷᱚᱸᱰ ᱨᱮ ᱯᱟᱛᱷᱨᱳ ᱟᱨ ᱡᱚᱭᱚᱱᱛᱤ ᱟᱨ ᱵᱚᱨᱫᱷᱚᱢᱟᱱ ᱨᱮ ᱛᱩᱢᱩᱱᱤ ᱟᱨ ᱠᱩᱱᱩᱨ 
ᱚᱡᱚᱭ ᱜᱟᱰᱟ ᱨᱮᱭᱟᱜ ᱪᱮᱛᱟᱱ ᱱᱟᱠᱷᱟ ᱠᱟᱠᱚᱲ ᱦᱟᱥᱟ ᱨᱮᱭᱟᱜ ᱵᱩᱨᱩ ᱪᱮᱛᱟᱱ ᱛᱮ ᱟᱛᱳ ᱦᱮᱡᱽ ᱟᱠᱟᱱᱟ ᱾ ᱵᱚᱨᱫᱷᱚᱢᱟᱱ ᱨᱮᱭᱟᱜ ᱟᱣᱩᱥᱜᱨᱟᱢ ᱠᱷᱚᱱ ᱱᱚᱣᱟ ᱜᱟᱰᱟ ᱥᱟᱹᱢᱩᱱ ᱚᱱᱪᱚᱞ ᱨᱮ ᱯᱷᱮᱸᱰ ᱟᱠᱟᱱᱟ ᱾ ᱚᱡᱚᱭ ᱜᱟᱰᱟ ᱵᱮᱰᱟ ᱨᱮ ᱟᱭᱟᱢᱟ ᱥᱟᱨᱡᱚᱢ ,ᱛᱟᱨᱚᱵ ᱟᱨ ᱢᱩᱨᱩᱫ ᱫᱟᱨᱮ ᱨᱮᱭᱟᱜ ᱵᱤᱨ ᱢᱮᱱᱟᱜᱼᱟ ᱾ ᱢᱮᱱᱠᱷᱟᱱ ᱱᱮᱛᱟᱨ ᱠᱷᱟᱫᱟᱱ ᱠᱟᱹᱢᱤ ᱟᱨ ᱦᱚᱲᱟᱜ ᱱᱟᱱᱟᱦᱩᱱᱟᱹᱲ ᱠᱟᱹᱢᱤ ᱠᱷᱟᱹᱛᱤᱨ ᱱᱚᱣᱟ ᱠᱚ ᱵᱤᱨ ᱫᱚ ᱟᱹᱰᱤ ᱟᱭᱢᱟ ᱥᱟᱯᱟ ᱪᱟᱵᱟ ᱟᱠᱟᱱᱟ᱾ᱱᱟᱦᱟᱜ ᱫᱤᱱ ᱜᱮ ᱥᱤᱧᱚᱛ ᱥᱚᱨᱠᱟᱨ (Ministry of Shipping) ᱚᱡᱚᱭ ᱜᱟᱰᱟ ᱡᱟᱹᱛᱤᱭᱟᱹᱨᱤ ᱫᱟᱜ ᱰᱟᱦᱟᱨ ᱟᱭᱤᱱ,᱒᱐᱑᱖{᱖} ᱨᱮᱭᱟᱜ ᱩᱢᱩᱞ ᱨᱮ ᱡᱟᱹᱛᱤᱭᱟᱹᱨᱤ ᱫᱟᱜ ᱰᱟᱦᱟᱨ-᱗ ᱢᱮᱱᱛᱮᱭ ᱩᱛᱷᱱᱟᱹᱣ ᱟᱠᱟᱫᱟ ᱾

ᱱᱟᱜᱟᱢ
 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

ᱛᱷᱚᱠ:ᱥᱤᱧᱚᱛᱤᱭᱟᱹ ᱜᱟᱰᱟ
ᱛᱷᱚᱠ:ᱜᱟᱰᱟ